Suid Afrikaanse Nuus Thread - Page 52 - Stormfront
04-21-2006, 10:17 AM #511
Rower prop vrou in kas
Twee vroue het 'n nagmerrie-ondervinding in Blyvooruitzicht gehad toe hulle deur 'n gewapende rower aangerand, vasgebind en een van hulle in ?n klerekas geprop is. Die voorval het Maandag omstreeks 10:00 plaasgevind. Me. Barbara Croucamp (52) wat in een van die CMTC-huise in Blyvooruitzicht saam met haar gesin woon sê sy het onraad vermoed toe een van haar katte skielik na die kombuis gegaan het. "Ek het hom gevolg en die man, wat met twee messe gewapen was, in my kombuis betrap. Hy het gesê hy gaan my met die mes gaan doodsteek en toe geld en kos geëis." Croucamp sê dit was 'n traumatiese ervaring. "Ek het nie geweet wat hy gaan doen nie. "Weet ouma hoe swaar kry ons swartmense?" het hy gevra. Ek het hom geantwoord dat baie blanke mense ook maar sukkel waarna hy my deur my gesig geklap het." Croucamp sê sy het besef dat die man hul gesin vir 'n wyle moes dopgehou het. "Hy het gesê hy weet dat my man, Joseph, en my seun, Jody, werk toe is en dat ek alleen is. Ek het angsbevange geraak toe hy die skoenveters van my man se skoene wat eenkant gestaan het begin los maak het." Sy vertel dat hy haar hande hardhandig agter haar rug vasgemaak en haar opdrag gegee het om na die kas in die slaapkamer te gaan. Hier het hy na bewering 'n lap waarmee sy die vloere politoer in haar mond gedruk waartydens sy geskreeu het. Die man het 'n gordyn oor haar in die kas gegooi. Croucamp se seun se verloofde, me. Melanie van der Merwe (19), het in een van die ander kamers geslaap. Sy het van die geraas wakker geword en na die kamer gehardloop. Hier het die rower haar ook deur die gesig geklap en me. Croucamp in die kas gestop en die deur gesluit. Hy het Van der Merwe se hande agter haar rug vasgebind en haar gedwing om al die kosbaarhede in die huis uit te wys voor hy op die vlug geslaan het. Van der Merwe het kort na hy met sakke vol van hul besittings op die vlug geslaan het haarself met 'n skêrtjie losgesny en me. Croucamp uit die kas gaan haal. Mnr. Joseph Croucamp sê dit is traumaties genoeg om besteel te word. "Hoekom moet hulle wag dat mens by die huis is en jou dan deur dié soort trauma sit?" Die rower het CD's, juweliersware waaronder erfstukke, 'n versameling ou muntstukke en ander huishoudelike goedere gebuit. Hy het 'n kort vasrygbroek gedra met laptekkies. Volgens konst. Sylvia Ntsane, polisiewoordvoerder, ondersoek die polisie tans 'n saak van huisroof. Niemand is nog in verband met die voorval in hegtenis geneem nie.
04-21-2006, 10:20 AM #512
Misdaad wat met uitermate baie geweld en selfs marteling gepaardgaan het die veral die afgelope twee weke voorblaaie van koerante en die inhoud van ander nuusmediums oorheers. Behalwe die egpaar wat gedwing is om hul voete in kokende badwater te druk, is 'n man doodgeskiet wat met sy hond gaan stap het, twee mans is in Kaapstad langs mekaar laat lê en in die agterkop geskiet, 'n egpaar is deur 'n toe venster in hul huis geskiet. So kan nog tientalle voorbeelde genoem word. 'n Verslaggewer berig uit die buiteland dat Amerikaners hul kommer uitspreek oor die siek mense wat hulle in eie bodem kweek. Dit volg na 'n man daar in hegtenis geneem is toe hy 'n jong meisie vermoor het en haar toe wou eet. Suid-Afrika behoort hieroor honderd keer meer bekommerd te wees. Mens kan redes vir dié geweld gaan soek in foute met ons regstelsel, ons polisiemag, armoede, ons politieke agtergrond, voorbeelde wat sogenaamde meningsvormers stel en tientalle ander, maar diep onderliggend kom hierdie probleme uit 'n gebrek aan dissipline en 'n gebrek aan waardes en normes vanuit ouerhuise. Dit lyk of die verantwoordelikheid om basiese waardes en normes (basiese lewenswaarhede) wat normaalweg verwag word in ouerhuise oorgedra word, die stelsel klaaglik in die steek gelaat het. Daar is waarskynlik geen korttermyn oplossing nie. As 'n langtermyn oplossing moet opvoeders dalk 'n verpligte vak op skool instel wat daarop gemik is om burgers met meer aanvaarbare sosiale gedrag die wêreld in te stuur.
04-21-2006, 10:24 AM #513
Misdadigers loop rieme styf met dié vroue in blou
Misdadigers moet deesdae ligloop vir insp. Emma Bierman en haar kollega, konst. Freda Enslin, wat hulself hierdie week oortref het in die stryd teen misdaad deur 'n hele spul vermeende misdadigers aan die kaak te stel en agter tralies te stop. Die twee "vroue in blou" het, met behulp van hul kollega insp. Anton du Plessis, die afgelope week nege vermeende misdadigers, (waaronder ses vermeende motordiewe en drie vermeende inbrekers) aangekeer en in hegtenis geneem. Die polisievroue se reeks agtereenvolgende suksesse het Donderdagoggend omstreeks 01:40 begin toe hulle 'n verdagte wit Volkswagen Polo in Van der Hoffpark aangetref en agterna gesit het. "Na ons die registrasienommer aan die radiobeheerkamer deurgegee het is daar vasgestel dat die voertuig vermoedelik gesteel is en ons het die voertuig in Holtshauzen afgetrek", sê Bierman. Hulle het gesofistikeerde toerusting, wat gebruik word om motorvoertuie te steel, in die voertuig aangetref en die vyf insittendes in hegtenis geneem. Die mans se ouderdomme wissel van 21 tot 29. Een van die vermeende motordiewe is van Ikageng in Potchefstroom. Skaars 'n paar uur later, in die vroeë oggendure van Vrydagoggend, het Bierman en Du Plessis 'n verdagte Uno in Holtzhauzenweg aangetref en agternagesit. Weereens het hulle die voertuig se nommerplaat "geskerm" (aan die radiokamer deurgegee om vas te stel aan wie die voertuig behoort) en die voertuig agternagesit. Die voertuig is vermoedelik in Stilfontein, gesteel. Volgens Bierman het die bestuurder aanvanklik geweier om stil te hou maar het hulle die vermeende misdadigers later naby die Hoër Tegniese Skool Potchefstroom afgetrek. "Toe ons nader loop het ons besef dat die kattebak se slot afgebreek is", vertel Bierman. Een van die twee verdagtes het daarin geslaag om te ontsnap maar die ander is in hegtenis geneem. Hy is in sy 20's en is woonagtig in Stilfontein. Volgens supt. Louis Jacobs, areahoof van kommunikasie in die Mooiriviergebied, kan dié inhegtenisnemings as 'n besonderse sukses beskou word aangesien die voertuig op daardie stadium nog nie eers as gesteel aangemeld is nie. Weereens is toerusting wat gebruik word om motorvoertuie te steel in hul besit gevind. Skaars vier dae later, op Dinsdagaand 18 April, het Du Plessis, Bierman en Enslin weer sukses behaal toe hulle 'n groen Toyota Conquest in Retiefstraat opgemerk en agterna gesit het. Hulle het die voertuig in Mooirivierrylaan afgetrek. "By aankoms het ons 'n boudsnyer in die passasiersdeur opgemerk. Onder die sitplek het ons ook toerusting sien uitsteek en regs agter in die motor het ons 'n koevoet gevind", vertel Bierman. Die drie insittendes, wat almal in donker klere, handskoene en musse geklee is, is aangekeer. "Een van die mans het probeer vlug maar ons het geslaag om hom aan te keer," sê sy. Die mans is in hegtenis geneem vir die besit van huisbraakgereedskap. "Alles dui daar op dat hulle van plan was om by 'n huis in te breek", sê Jacobs. Die Herald verneem een van die mans is glo 'n onderwyser by die Dan Tloome skool in Sonderwater in Ikageng. Volgens Jacobs kan meeste van die onlangse suksesse toegeskryf word aan die feit dat verdagte voertuie "geskerm" word.
04-21-2006, 10:32 AM #514
04-21-2006, 10:43 AM #515
Brights helder oordag beroof
EEN van die bekendste handelaars in ysterware en boumateriaal, Brights in Twaalfde Laan, Boston, is verlede Woensdag om 08:30 deur sewe gewapende rowers van honderdduisende rande beroof.
Klante en die personeel, is deur die rowers beveel om op die vloer te lê. Die rowers was met pistole gewapen en het Engels gepraat.
Mnr. Orlando Luis (34), 'n lid van die Luis-familie aan wie die Brights-winkels behoort, het vertel die rooftog is fyn beplan en baie profes?sioneel uitgevoer.
'Ek het Woensdagoggend pas in my kantoor gekom toe 'n man met 'n pistool in die hand ingestap kom. Hy het my beveel om op die vloer plat te lê en het geld geëis.
"Ek het kop onderstebo, sodat ek nie met hom oogkontak maak nie, na die kluis beweeg. Ek het een sak geld uitgehaal. Hy het nog geld geëis en self nog 'n sak geld agter uit die kluis gehaal waarvan ek nie eens bewus was nie."
TygerBurger het ook vasgestel dat terwyl die drama in Luis se kantoor op die eerste verdieping aan die gang was, ses ander gewapende mans die publiek en personeel op die grondverdieping aangehou het. Van die mense se selfone en ringe is geroof en een vrou se ketting is van haar nek af gehaal.
Volgens kapt. Fienie Nimb, woordvoerder van die Bellvillese polisie, het ooggetuies vertel een van die gewapende mans het by die voordeur waggehou. Hy het skielik vir die ander geskree: "Die vier minute is om! Ons moet gaan!"
Die rowers het dadelik by die voordeur uitgehardloop en in voertuie weggejaag.
Luis het gesê 'n sekerheidsfirma wat geld vervoer, sou Dinsdag geld by Brights kom oplaai het. Daar is sowat R300 000 gebuit.
Nimb het ook gesê ooggetuies het gesê die mans was in hul vroeë twintigs en selfs jonger. Toe almal aangesê is om op die vloer plat te val, is hulle gewaarsku om nie dapper te probeer wees nie.
Niemand is in die voorval geskiet nie.
Die polisie het reeds sowat 30 verklarings afgeneem in die ondersoek na die gewapende roof. "As mense wat in die voorval betrokke was, berading nodig het, kan hulle 072 2597 400 skakel vir die polisie se slagoffersondersteuningsdiens," het sy gesê.
04-21-2006, 10:47 AM #516
Bejaardes by Meerensee aangeval
'n Bejaarde egpaar is Dinsdagmiddag helder oordag in hul huis in Meerensee langs Fisherhaven deur 'n gewapende man van 'n onbekende bedrag geld beroof.
Volgens die polisie het die vrou (63) vroegmiddag buite gaan wasgoed afhaal. Met haar terugkeer na die huis het sy die skuifdeur halfpad laat oopstaan.
Sy het iets agter haar gehoor en toe sy omdraai, het 'n verdagte met 'n mes agter haar gestaan. Die man het geld geëis.
Die vrou het na haar man, wat op die eerste verdieping van hul huis was, geroep.
Toe hy by die trap afkom, het hy die verdagte met 'n mes teen sy vrou se keel gesien staan. Hy het dadelik geld uit die kluis gaan haal.
Die verdagte het dit by hom gegryp en weggehardloop. Die polisie soek na 'n man van sowat 20 wat ongeveer 1,63 m lank en ligbruin van gelaat is met 'n effense bokbaardjie en snor.
Hy was ten tyde van die voorval geklee in 'n denim broek en groen hemp met 'n groen wolmussie op sy kop. Sy klere het volgens die egpaar baie vuil voorgekom.
Die polisie ondersoek 'n klag van gewapende roof. Enigiemand met inligting wat kan lei tot die inhegtenisneming van die verdagte, word gevra om speur-insp. Gavin Luther te skakel by (028) 313-7000 of hulle kan met die Hermanus polisiekantoor in verbinding tree by 313-8500.
04-22-2006, 05:02 AM #517
Helikopter met drie se oorskot ná sewe jaar by Knysna gevind
KNYSNA. – Die sewe jaar lange raaisel rondom die verdwyning van 'n sakeman, sy vrou en pa in 1999 tydens 'n helikoptervlug na Wildernis is opgelos.
Die polisie het bevestig dat 'n wrak wat voldoen aan die beskrywing van die metaalgroen Bell Jet Ranger-helikopter waarin die eienaar van die chemiese maatskappy Makeean Polymers, mnr. Ian Macfarlane (50), sy vrou, Frances (48), en sy wewenaarpa, Boyd (85), in 1999 onderweg was, gister tussen Knysna en Uniondale gevind is.
Teen druktyd was die polisie en 'n forensiese span steeds op die toneel in die Diepwalle-bos. Hulle het eers omstreeks 15:15 in gure reënweer by die toneel aangekom, het kapt. Malcolm Pojie, polisiewoordvoerder gesê.
"Ons wag op 'n burgerlugvaartspan uit Johannesburg voordat ons met die herwinning van die lyke sal begin."
Die Burger het verneem dat die oorskot van twee van die oorledenes glo steeds in hul sitplekke vasgegespe is. Die oorskot van nóg 'n persoon is buite die helikopter gevind.
Me. Nicki Ravens-Ernstzen, woordvoerder van Sanparke, was op die toneel en het gesê die helikopter was "goed gekamoefleer".
"Dit was nie 'n mooi gesig nie. Die helikopter is toevallig ontdek deur 'n bosbouwerker van 'n span wat besig was om 'n gedeelte van die bos hier 'skoon te maak' vir 'oeswerk' – iets wat net elke 10 jaar gedoen word.
"Die werkers het groot geskrik toe hulle die geraamtes gesien het."
Die Macfarlanes se oudste seun, Wayne, het gister uit Australië gesê familielede is reeds na Knysna onderweg. Hy sal self na verwagting Maandag in Knysna wees.
'n Familievriend, mnr. André du Plessis wat vir die Macfarlanes gewerk het, wou niks sê voordat die familie op Knysna aankom nie. "Ons sal Maandag met die media praat," het hy gesê.
Mev. Dalena Wolmarans van die AJJ Stander-vervoermaatskappy op Knysna, wat reeds 36 jaar lank hout vervoer, het gesê die Diepwalle-bos is "baie dig".
"Van bo af kyk jy in 'n blaredak vas. 'n Mens sou die helikopter slegs kon opspoor as jy grondlangs loop," het sy gesê.
Toe die Macfarlanes op 5 Maart 1999 verdwyn het, is geen steen onaangeroer gelaat om hulle te vind nie. Maar 'n lang, uitgebreide soektog wat byna 'n miljoen rand gekos het, het geen lig gewerp op hul verdwyning nie.
Hulle was destyds van die Port Elizabeth-lughawe na die Hildesheim-gastehuis op Hoekwil by Wildernis onderweg om daar te oornag, maar het nooit daar opgedaag nie. Daar is berig digte mis het hulle gedwing om êrens 'n noodlanding te doen.
'n Beloning van R10 000 is destyds uitgeloof aan enigeen met inligting wat tot die opsporing van die helikopter en sy bemanning kon lei.
04-22-2006, 05:06 AM #518
Ma's moet 'hel en verwoesting' saai
JOHANNESBURG. – Die land se ma's moet "hel en verwoesting" saai en toi-toi – voordat hulle kinders ook weens sinnelose misdaad begrawe moet word.
Só het mev. Denise Goldin, ma van die vermoorde akteur Brett Goldin, gister vir die eerste keer haar hart oopgemaak nadat haar seun en sy boesemvriend se naakte lyke Maandag in die veld langs 'n afrit tussen die M5-hoofweg en Klipfonteinweg in Kaapstad gevind is.
Goldin (27), bekend vir sy rol in die fliek Cazy Monkey, en die modeman Richard Bloom (28) is elk met 'n enkele skietwond in die kop "tereggestel".
Terwyl Goldin en Bloom begrawe is, het ses van die beskuldigdes, onder wie 'n vrou, gister in twee afsonderlike howe in Kaapstad verskyn – drie vir die beweerde besit van gesteelde goedere en nog drie op moordklagte en die onwettige besit van 'n vuurwapen.
Mev. Goldin het kort nadat haar seun en Bloom in die Wespark-begraafplaas in Johannesburg begrawe is, aan Die Burger gesê hul moordenaars moet die doodstraf kry "sodat hulle dieselfde pyn kan ervaar waardeur ek nou gaan".
Goldin het ook by die Suid-Afrikaanse regering én die land se ma's gepleit om toe te sien dat die vlaag van misdaad in die land gestop word.
"Ons kan nie langer dag ná dag van sulke gru-moorde lees nie. Ek wens pres. Thabo Mbeki, mnr. Tony Leon (DA-leier) én Madiba (oudpres. Nelson Mandela) kan my besoek om te sien wat dit (misdaad) aan 'n gesin doen.
"Ek is Kaapstad toe om my kind af te sien op pad na 'n nuwe lewe en ek het met sy kis teruggevlieg om hom te begrawe."
Leon was een van sowat 400 mense wat gister Goldin se begrafnis bygewoon het. Hy het langs die akteur se graf aan mev. Goldin belowe dat hy haar oormôre sal besoek en alles in sy vermoë sal doen om toe te sien dat haar seun nie verniet gesterf het nie.
Leon het gesê Goldin en Bloom se dood is 'n wekroep vir die land om "die weermag van misdadigers wat die strate patrolleer, te stop".
"Die doodstraf hét 'n plek in die land – die sowat 19 000 moorde die afgelope jaar bewys dit," het Leon gesê.
Talle bekendes, onder wie die Crazy Monkey-span, Isidingo- sterre en ander akteurs soos Colin Moss, Rolanda Marais, Catriona Andrew, Ashley Taylor en Bevan Cullinan was ook by die begrafnis.
Goldin sou Donderdag na Londen vertrek om in Janet Suzman se weergawe van Shakespeare se Hamlet op te tree.
Brendan Jack, wat saam met Goldin in Crazy Monkey te sien was, het gesê sy dood is vroegtydig en sinneloos. "Daar sal nie weer iemand soos hy wees nie. Die wêreld het 'n supertalent verloor."
"Hy was só talentvol en was op pad boontoe. Dit was sy droom om hier weg te kom en oorsee naam te gaan maak," het Marais van Binnelanders-faam, gesê.
Mev. Goldin het gesê hy het geweld verpes. "Brett se werk was sy passie. Toe hy op 18 maande in 'n suurstofkas in die hospitaal opgeneem is, was ál wat hom kon troos 'n TV en 'n video van The Muppets go Hollywood.
Sy het gesê foto's van haar seun se lyk op koerantvoorblaaie het die gesin erg ontstel."Op dieselfde vlug het talle passasiers dié koerante gelees en is ons met dié afgryslike prentjie gekonfronteer. Dit het soos 'n mes deur my gesny."
"Ek voel jammer vir die vermeende moordenaars se ma's, want hulle het óók seer. Maar as ma's in die land hul kinders reg grootmaak behoort sulke dinge nie te gebeur nie."
04-22-2006, 05:10 AM #519
Ma smeek rowers: los kinders
'n Pretoriase fotograaf het gister, terwyl sy self erg beseer was, by 'n groep gewapende rowers gepleit om nie haar kinders seer te maak nie. Haar man het toe reeds bloeiend met 'n skietwond aan die gesig in die kombuis gelê nadat die rowers hom geskiet het.
Mev. Ronél Cronjé het gister omstreeks 02:00 wakker geword van 'n geluid in hul huis op 'n kleinhoewe by Kameeldrift in die ooste van Pretoria. Haar prokureurman, Kobus, het ondersoek gaan instel en 'n jong, ge wapende man het hom in die kombuis oorval en in die kop geskiet.
Tydens die aanval het een van die rowers glo aan die gesin gesê dat hulle die gesinslede "soos vlieë sal doodmaak".
Die egpaar se twee kinders, Anré (15) en Janus, 'n matriekleerling, was ook in die huis.
Die rowers het glo gholfstokke in Janus se kamer gekry waarmee hy en sy ma aangerand is. Die drie is later met serpe vasgebind terwyl mev. Cronjé gepleit het dat die aanvallers haar kinders uitlos.
"Sy was baie sterk en het ook van die houe probeer afweer wat na Janus se kant gekom het," het mnr. Willie-Brown van der Walt, 'n gesinsvriend, gesê.
Anré is nie aangerand nie. Een van haar ma se vingers is egter byna vergruis, vermoedelik toe sy van die houe met die gholfstok probeer afweer het. Ook is haar kop oopgeslaan.
Die drie aanvallers het glo met die intrapslag gevra waar die skootrekenaar is en het later geeis dat die kluis oopgesluit word. Insp. Paul Ramaloko, polisiewoordvoerder, het gesê die aanvallers het uiteindelik met 'n vuurwapen en elektroniese toerusting, waaronder die skootrekenaar en 'n kamera, gevlug.
'n Vierde rower het buite die huis wag gestaan terwyl sy makkers die Cronjés binne aangeval het.
Die gesin kon eers sowat twee uur ná die aanval hulp ontbied. Van der Walt het mnr. Cronjé inderhaas na die Montana- hospitaal gebring waar hy gestabiliseer is.
Hy is later na die hospitaal in Ga-Rankuwa oorgeplaas. Volgens Van der Walt sit 'n koeël nog in een van mnr. Cronjé se rugwerwels vas.
04-22-2006, 05:12 AM #520
Bfn-waterfront kry bomdreigemente
VALS bomdreigemente by die Loch Logan-waterfront het besoekers se aandjie by dié gewilde kuierplek versuur en die polisie ondersoek die moontlikheid dat 'n sekuriteitstaking hiermee verband kan hou.
News Café, Jazz Time Café, Nu Metro en Ocean Basket is ontruim weens die bomdreigemente.
Me. Carin van Vuuren, 'n woordvoerder van die Loch Logan–waterfront, sê 'n tydelike sekuriteitswag wat waarneem gedurende die staking by die waterfront, het Donderdag omstreeks 20:30 'n boodskap oor sy radio ontvang dat hulle moeilikheid by die waterfront moet verwag. Alle wagte is ingelig van die boodskap.
Van Vuuren sê nagenoeg dertig minute later is 'n tweede boodskap oor die radio ontvang dat twee bomme by die sentrum geplant is. Een sou blykbaar by News Café wees en die ander in die blok wat Nu Metro, Ocean Basket en Jazz Time Café huisves.
Van Vuuren sê die sekuriteitspersoneel het onmiddellik die polisie in kennis gestel en ondernemings ingelig van die bomdreigemente. Hulle het onmiddelik begin om die perseel op ordelike wyse te ontruim en af te sper. Van Vuuren sê die kliënte was kalm en het onmiddellik hul samewerking gegee toe hulle na die parkeergebied geneem is.
Die polisie se plofstofeenheid en snuffelhonde het die terrein van hoek tot kant deursoek, maar niks is gevind nie.
Supt. Motantsi Makhele, polisiewoordvoerder, het die voorval bevestig en sê die polisie ondersoek die vals bomdreigemente. Hy sê die polisie kan die moontlikheid dat die staking met die bomdreigemente verband hou, nie uitsluit nie.
Van Vuuren sê besoekers aan die ondernemings was uiters behulpsaam en het begrip getoon vir die situasie.
Sy sê van hulle het selfs ná die voorval teruggekeer, want hulle het besef dit was net 'n vals alarm. Slegs een groepie het verdwyn sonder om hul etereke-ning te betaal.